Document ID: 31999R2762

ΚΑΝΟΝΙΣΜΟΣ (ΕΚ) αριθ. 2762/1999 ΤΗΣ ΕΠΙΤΡΟΠΗΣ
της 22ας Δεκεμβρίου 1999
για την προσαρμογή του ανώτατου ετήσιου επιπέδου αλιευτικής προσπάθειας για ορισμένες αλιευτικές μεθόδους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2027/95 του Συμβουλίου, της 15ης Ιουνίου 1995, για τη θέσπιση καθεστώτος διαχείρισης της αλιευτικής προσπάθειας αναφορικά με ορισμένες κοινοτικές ζώνες και αλιευτικούς πόρους(1), όπως τροποποιήθηκε τελευταία από τον κανονισμό (ΕΚ) αριθ. 149/1999(2), και ιδίως το άρθρο 4 δεύτερη περίπτωση,
Εκτιμώντας:
(1) ότι το άρθρο 4 δεύτερη περίπτωση του κανονισμού (ΕΚ) αριθ. 2027/95 προβλέπει ότι η Επιτροπή, κατόπιν αιτήσεως ενός κράτος μέλους, λαμβάνει τα κατάλληλα μέτρα ούτως ώστε το εν λόγω κράτος μέλος να μπορεί να εκμεταλλεύεται τις ποσοστώσεις του σύμφωνα με τις διατάξεις του άρθρου 6 παράγραφος 2 τρίτο εδάφιο του κανονισμού (ΕΚ) αριθ. 685/95 του Συμβουλίου, της 27ης Μαρτίου 1995, σχετικά με τη διαχείριση της αλιευτικής προσπάθειας αναφορικά με ορισμένες κοινοτικές ζώνες και αλιευτικούς πόρους(3)·
(2) ότι η Ισπανία ζήτησε από την Επιτροπή να προσαρμόσει το ανώτατο ετήσιο επίπεδο αλιευτικής προσπάθειας μεταφέροντας μέρος της αλιευτικής προσπάθειας των σταθερών διχτύων προς τα ελκόμενα δίχτυα, κατά την κατευθυνόμενη αλιεία βενθοπελαγικών ειδών για να είναι σε θέση τα σκάφη που φέρουν σημαία της Ισπανίας να εκμεταλλεύονται πλήρως τις ποσοστώσεις που παραχωρήθηκαν ετησίως δυνάμει της κοινοτικής νομοθεσίας·
(3) ότι η μεταφορά αυτής της αλιευτικής προσπάθειας αφορά μια απλή προσαρμογή η οποία δεν επηρεάζει τις υπάρχουσες ισορροπίες και επιτρέπει την προσαρμογή της σημερινής κατάστασης του στόλου, των επιπέδων αλιευτικής προσπάθειας που παραχωρήθηκαν αρχικά, καθώς και τη διαφοροποίηση της αλιευτικής δραστηριότητας προς άλλα βενθοπελαγικά είδη·
(4) ότι ο κανονισμός πρέπει να αρχίσει να ισχύει αμέσως, ούτως ώστε η Ισπανία να μπορέσει να εκμεταλλευτεί τις ποσοστώσεις αλίευσής της κατά τρόπο ορθολογικό·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ανώτατο επίπεδο αλιευτικής προσπάθειας για την αλιεία βενθοπελαγικών ειδών με ελκόμενα και σταθερά εργαλεία για το Βασίλειο της Ισπανίας, που αναφέρεται στο παράρτημα Ι του κανονισμού (ΕΚ) αριθ. 2027/97, προσαρμόζεται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1999.

Labels: 7
18
6